La secretària Tècnica de la Comissió relaciona les reclamacions que han tingut entrada des del darrer Ple que va tenir lloc el passat 14 de setembre de 2018 que són les que van del número d'expedient 337/2018 fins el 342/2018, ambdós inclosos, i que es tramitaran de conformitat amb la valoració de les admissions que s'ha dut a terme.
Es comenta que es proposen dos acords relatius a la fase d'execució de les Reclamacions 215/2017 i la 126/2018 que són objecte d'anàlisi en els punts tercer i quart de l'ordre del dia.
Es dona per llegida l'acta de la sessió anterior, de 14 de setembre de 2018, corresponent a la sessió trenta-unena del Ple de l'any 2018.
Es comenta que resten pendents d'aprovació actes de sessions anteriors.
Proposta de resolució de la sol·licitud d'accés a l'expedient de la Reclamació 455/2017
La senyora Elisabet Samarra, ponent de la proposta de resolució de la sol·licitud d'accés a l'expedient de la Reclamació 455/2017, assenyala que resten pendents d'anàlisi les al·legacions formulades per la tercera persona afectada per aquesta sol·licitud d'accés, a la qual se li va donar trasllat i que la Proposta de resolució serà objecte d'anàlisi del proper Ple.
Proposta d'Acord pel qual es deixa sense efecte l'Acord de 20 de novembre de sol·licitud d'incoació d'un procediment sancionador en relació amb la Reclamació 215/2017
El senyor Josep Mir, ponent de la Proposta d'Acord per deixar sense efecte un acord anterior en relació amb l'execució de la Resolució 215/2017, de 21 de juny del Ple de la Comissió pel qual s'havia requerit la incoació del procediment sancionador en relació amb l'incompliment d'execució de la resolució esmentada, comenta les actuacions que s'han dut a terme per part de l'Ajuntament de Sant Joan Despí i l'Empresa Municipal ADSA, Aparcaments Despí, SA, per a la compilació de la documentació que mancava sobre la revisió i manteniment d'extintors en aparcaments de titularitat municipal que duen a la Comissió a considerar que s'ha facilitat a la part reclamant tota la informació existent, de manera que correspon deixar sense efectes l'acord esmentat.
Es comenten diferents aspectes de la Proposta d'acord i la senyora Elisabet Samarra formula unes esmenes al text de la Proposta que seran introduïdes pel ponent al text definitiu de l'Acord.
Proposta d'Acord per requerir la incoació del procediment sancionador en relació amb l'incompliment d'execució de la Resolució 115/2018, de 24 de maig
El senyor Josep Mir, ponent de la Proposta d'Acord per requerir la incoació del procediment sancionador en relació amb l'incompliment de l'execució de la Resolució 115/2018, de 24 de maig que va estimar el dret a accedir a un document de l'Agència Catalana de l'Aigua relatiu al clavegueram del que disposava l'Ajuntament de l'Albiol, exposa que s'ha constatat des de la Comissió la manca d'execució de la Resolució del Ple i que expressament la Corporació ha manifestat que és coneixedora de l'incompliment del termini d'execució fixat en el que està incorrent, fonamentació suficient per a requerir la incoació del procediment sancionador a l'òrgan competent per executar la Resolució del Ple.
Es comenten alguns elements de la tramitació de la fase d'execució de la Resolució 115/2018 i sobre el contingut de la Proposta d'acord i la senyora Elisabet Samarra formula unes esmenes al text de la Proposta que seran introduïdes pel ponent al text definitiu de l'Acord.
Proposta d'Informe sobre el Projecte de Decret que aprova el Reglament del Registre de subvencions i ajuts
Es comenta la Proposta d'Informe, que ha estat elaborada des de la Secretaria Tècnica, del Projecte de Decret i es comenta i analitza el seu contingut.
El senyor Josep Mir formula observacions al text per tal que es faci més èmfasi en la inadequació de qualificar la informació que integra el Registre de subvencions i ajuts com a informació amb caràcter reservat, si aquesta previsió no es troba emparada amb una norma amb rang de llei.
Considera que cal fer constar expressament en el text de la Proposta de Reglament la necessitat de subjectar l'accés a la informació que conté el Registre a les regles de ponderació que preveu la normativa de transparència.
Així mateix, considera pertinent fer una proposta de nou redactat de l'article 8 del Reglament i incorporar-la en el text de l'Informe.
Les esmenes seran introduïdes per la secretària Tècnica al text definitiu de l'Informe que serà notificat al Departament de la Vicepresidència i Economia i Hisenda.
Proposta de resolució d'estimació parcial de la Reclamació 165/2018
La senyora Elisabet Samarra, ponent de la Proposta de resolució d'estimació parcial de la Reclamació 165/2018, plantejat contra l'Ajuntament de l'Hospitalet de Llobregat i que fa referència a l'accés a documentació d'un expedient d'un concurs oposició, en el qual la persona reclamant va participar, exposa els aspectes més rellevants d'aquest procediment.
Comenta que es proposa l'estimació de l'accés a les notes, als criteris de referència per a la realització de les proves però no l'accés a les proves psicotècniques de cada un dels participants, de conformitat amb la doctrina de la Comissió.
Es considera oportú destacar aquesta Resolució al web de la GAIP.
Es proposa per unanimitat la incorporació de la Proposta de resolució d'estimació de la Reclamació 191/2018 per a l'anàlisi al Ple d'avui que passa a ser incorporat al punt setè de l'ordre del dia.
Proposta de resolució d'estimació de la Reclamació 191/2018
La senyora Elisabet Samarra, ponent de la Proposta de resolució d'estimació de la Reclamació 191/2018, que s'ha plantejat contra l'Ajuntament de l'Hospitalet de Llobregat i que fa referència a l'accés a informació sobre les accions formatives de l'Ajuntament, exposa que inicialment aquest expedient es va tramitar mitjançant mediació malgrat no va ser possible l'adopció d'un acord entre les parts.
És per aquest motiu que un cop finalitzat el procediment de mediació sense acord, es resol per resolució ordinària de la Comissió.
La ponent exposa els elements més destacats de la proposta que es presenta.
El senyor Josep Mir formula una esmena a fi de precisar que la informació a la qual s'estima l'accés podrà ser difosa amb la garantia de la protecció de les dades de caràcter personal.
Proposta de resolució de finalització de la Reclamació 217/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 217/2018 per pèrdua d'objecte, interposada contra l'Ajuntament de Martorell i que fa referència a la quantitat per any percebuda per cada grup polític i copia o justificant de cada portaveu de grup polític conforme ha percebut la quantitat anual assignada, exposa la tramitació de la reclamació, de la qual es conclou que correspon desestimar la reclamació, atès que la informació ha estat lliurada amb caràcter previ a la interposició de la reclamació davant la GAIP, de manera que es modifica el sentit de la resolució.
Proposta de resolució de finalització de les Reclamacions 237/2018, 238/2018 i 239/2018 per pèrdua d'objecte
La senyora Elisabet Samarra, ponent de la Proposta de resolució de finalització de les Reclamacions 237/2018, 238/2018 i 239/2018, que es resolen de forma acumulada i que van ser interposades contra l'Ajuntament de Rubí en relació amb informació sobre serveis extraordinaris, documentació del Comitès de Seguretat de la Informació i el registre d'un conveni, relaciona els principals tràmits que han dut a la finalització per pèrdua de l'objecte de reclamació dels tres expedients.
El senyor Josep Mir formula una esmena de caràcter formal al text de la Proposta que serà introduït al text definitiu per la ponent.
Proposta de resolució d'estimació de la Reclamació 252/2018
El senyor Josep Mir, ponent de la Proposta de resolució d'estimació de la Reclamació 252/2018, plantejada contra la Universitat Autònoma de Barcelona i que fa referència a l'accés a informació sobre l'execució del pressupost d'un grup de recerca, exposa la tramitació de l'expedient així com, les al·legacions formulades per la directora del grup de recerca en el marc de la tramitació de la sol·licitud.
Es proposa l'estimació del dret d'accés a les factures que justifiquen l'execució del pressupost, amb trasllat a les persones afectades diferit a la fase d'execució, a fi que les persones afectades per l'accés a les factures que s'hagin incorporat a mode de justificant dels projectes de recerca i del les publicacions puguin formular les seves consideracions, que en cas d'oposició hauran de ser valorades si és el cas, per la Comissió.
Així mateix, es requereix a la Universitat perquè respecte la informació que es reclama i que s'ha acreditat que correspon a la Fundació Universitària Martí l'Humà, es derivi la sol·licitud d'informació pública, tenint en compte que és una fundació vinculada i que la Universitat Autònoma de Barcelona presideix el seu Patronat.
Com a resultat de l'anàlisi dels antecedents i de la tramitació de l'expedient el senyor Josep Mir introduirà correccions tècniques al text definitiu de la resolució.
Proposta de resolució de finalització de la Reclamació 254/2018 per acord de mediació
El senyor Josep Mir, ponent de la Proposta de resolució de finalització de la Reclamació 254/2018 per acord de mediació, plantejada contra la Universitat Pompeu Fabra, i que fa referència a documents relacionats amb diversos tipus de contractes de professorat, exposa que la mediació va ser exitosa i que es va acordar accés als expedients de les contractacions dels professors dels quals se'n sol·licita informació, sens perjudici del compliment de la normativa de protecció de dades, tal i com es va fer constar en el desenvolupament de la sessió de mediació per part de la Universitat.
Es proposen unes correccions tècniques en relació amb els antecedents i el fonament jurídic primer que seran introduïdes pel ponent en el text definitiu de la resolució.
Proposta de resolució de finalització de la Reclamació 263/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 263/2018, plantejada contra l'Ajuntament Sant Cugat del Vallès i en què es demanen les retribucions i altres dades de la plantilla d'una empresa municipal, exposa els elements de tramitació que han dut al tancament d'aquest procediment per pèrdua sobrevinguda de l'objecte de la reclamació, atès que un cop interposada la reclamació davant la GAIP es va lliurar a la part reclamant, un sindicat, la informació que reclamava.
Proposta de resolució de finalització de la Reclamació 264/2018 per pèrdua d'objecte
La senyora Elisabet Samarra, ponent de la proposta de resolució de finalització de la Reclamació 264/2018 per pèrdua d'objecte, que s'ha plantejat contra l'Ajuntament de Rubí i que fa referència a Informació relativa a un contracte menor de formació per a personal eventual, exposa els elements més destacats de la tramitació d'aquest procediment i que ha estat lliurada la informació a la persona reclamant que actua en representació d'un sindicat amb posterioritat a la interposició de la reclamació.
Proposta de resolució de finalització de la Reclamació 265/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 265/2018 per pèrdua d'objecte, que s'ha plantejat contra el Departament de Territori i Sostenibilitat de la Generalitat de Catalunya, i que fa referència als municipis que estan donats d'alta al Registre general d'animals de companyia (Anicom) exposa la proposta que ha formulat el Departament i que ha estat acceptada per la part reclamant, per poder consultar la base de dades que conté la informació i així tenir accés a la informació reclamada, de manera que es produeix la pèrdua sobrevinguda de l'objecte de la reclamació.
Proposta de resolució de finalització de la Reclamació 291/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 291/2018 per pèrdua d'objecte, interposada contra la Direcció General de Centres Concertats i Centres Privats del Departament d'Ensenyament de la Generalitat de Catalunya, i que fa referència a informació sobre els concerts educatius amb centres cristians, exposa quins elements de tramitació s'han produït que duen a la finalització per pèrdua de l'objecte, atès que l'administració reclamada ha exposat que no pot facilitar més informació que la que ja ha estat lliurada i no la pot facilitar en el format demanat i la persona reclamant no ha al·legat elements addicionals al respecte, de manera que correspon concloure l'expedient.
Proposta de resolució d'inadmissió de la Reclamació 302/2018
La senyora Elisabet Samarra, ponent de la Proposta de resolució d'inadmissió de la Reclamació 302/2018, que s'ha plantejat contra el Departament de la Presidència de la Generalitat de Catalunya, i que fa referència a les actes i ordres del dia de les reunions del Govern, exposa que ha quedat acreditada la extemporaneïtat de la reclamació davant la Comissió i que correspon per tant, la inadmissió de la reclamació perquè ha estat presentada fora de termini.
Proposta de resolució d'inadmissió de la Reclamació 323/2018
La senyora Elisabet Samarra, ponent de la proposta de resolució d'inadmissió de la Reclamació 3/32018, que s'ha plantejat contra el Parlament de Catalunya, i que fa referència a Informació diversa relativa a les retribucions dels diputats i diputades de les legislatures X, XI i XII del Parlament de Catalunya, exposa la motivació de la causa d'inadmissió de la reclamació, atès que la GAIP no és competent com a òrgan de garantia per resoldre sobre les sol·licituds d'accés formulades al Parlament.
La presidenta de la Comissió considera oportú obrir un nou apartat al web de la Comissió a fi de dotar d'un espai propi, la publicació de les resolucions i acords de la Comissió que no siguin les que resolen reclamacions.
Aquest espai permetrà donar difusió, en compliment del Reglament de la Comissió, que no diferencia l'àmbit sobre el que versen les resolucions de la Comissió que s'han de publicar al Portal, les recents resolucions de la Comissió a sol·licituds d'accés a informació pública que se li han adreçat sobre l'accés a expedients de la Comissió i una resolució sobre l'accés a dades pròpies que va formular també una persona que havia reclamant davant la GAIP.